Aleksandar Hemon

Aleksandar Hemon američki je i bosanskohercegovački prozaist, novinski kolumnist i filmski scenarist.

Biografija

Rođen je u Sarajevu 1964. godine, gdje je odrastao i počeo se baviti književnošću na Filozofskom fakultetu u Sarajevu. Početak rata u Bosni i Hercegovini ga je zatekao na boravku u Sjedinjenim Američkim Državama, gdje je odlučio ostati i nastaniti se u Chicagu, te pokušati pisati na engleskom jeziku. Iz tih pokušaja nastale su priče koje čine njegovu prvu zbirku, The Question of Bruno (Pitanje Bruna). Nakon tog vrlo zapaženog debija, Hemon je napisao roman Čovjek bez prošlosti (The Nowhere Man) i time u potpunosti potvrdio njegov novostečeni status mladog i izrazito talentovanog pisca.

Prvu priču na engleskom jeziku, The Sorge Spy Ring, napisao je 1995. Iako su njegovi najpoznatiji radovi pisani na engleskom (sa kojeg su prevedeni na brojne svjetske jezike), Hemon nastavlja da piše članke i na maternjem bosanskom jeziku za magazin BH Dani, u kojem ima svoju kolumnu Hemonwood. Dobitnik je prestižne američke MacArthur Fellowship nagrade 2004. Po mnogim, on je danas na Zapadu najcjenjeniji savremeni pisac s područja bivše Jugoslavije.

O svojoj poziciji pisca između dva jezika i dvije kulture, Hemon kaže: 

Njegova kratka pripovjetka „Lik i djelo Alphonsea Kaudersa“ iz zbirke „Pitanje Bruna“, kao i druge reference u njegovim djelima na mitsku ličnost poznatu kao „ljubitelj pčela, mrzitelj konja, Alphonse Kauders“, danas su dio bosanskohercegovačke urbane subkulture.

Zajedno sa bosanskohercegovačkom režiserkom Jasmilom Žbanić potpisuje scenarij za film Otok ljubavi. Koscenarista je filma Matrix 4.

Aleksandar Hemon trenutno živi u Chicagu, objavljuje članke u The New Yorkeru, Esquireu, The Paris Review, te piše tzv. op-ed kolumne   za New York Times. Kolumnista je portala Radiosarajevo.ba.

Bibliografija

 Pitanje Bruna, (The Question of Bruno)  roman 2004.  Civitas, Sarajevo 
 Čovjek bez prošlosti, (Nowhere man),  roman 2005.  Civitas, Sarajevo 
 Hemonwood, zbirka eseja objavljivanih u tjedniku BH Dani, 2007.
 Ljubav i prepreke, (Love and Obstacles),  kratke priče 2008.  Buybook, Sarajevo 
 Hemonwood 2, zbirka eseja objavljivanih u tjedniku BH Dani, 2008. Zoro, Sarajevo 
 Projekt Lazarus, (The Lazarus Project),  roman 2009.  V.B.Z, Zagreb 
 Knjiga mojih života (The Book of My Lives), Farrar, Straus and Giroux; 

Nagrade

Nagrada National Magazine za članke u The New Yorkeru 2009.
Nagrada St. Francis College Literary za knjigu Love and Obstacles 2009.
Finalist u dodjeli nagrade National Book Award National Book Critics Circle Award  2008.
Dobitnik "genius grant" from the MacArthur Foundation  2004.
Dobitnik Guggenheim Fellowship in 2003.
Finalist  National Book Critics Circle Award in 2003.
Dobitnik John C. Zacharis First Book Award časopisa Ploughshares 2001.
Awarded The PEN/W. G. Sebald Award for a Fiction Writer in Mid-Career  in 2011.
Finalist for the National Magazine Award for Essay and Criticism (for "The Aquarium")

 Reference 

Vanjski linkovi

Službena web stranica Aleksandra Hemona 

Kategorija:Bosanskohercegovački pisci
Kategorija:Američki pisci
Kategorija:Biografije, Sarajevo
Kategorija:Bosanskohercegovački emigranti u SAD-u
Kategorija:Useljenici u SAD
*
Kategorija:Članovi P.E.N. Centra Bosne i Hercegovine
Kategorija:Rođeni 1964.
Kategorija:Živi ljudi
Kategorija:Bivši studenti Univerziteta u Sarajevu